| „AIDO“ PRIEDAS VAIKAMS | 


Rūtų darželis 


Pamenu — ankstų 
Pavasarėlį y 
Kasėm ir tvarkėm 
Rūtų darželį. 


Magdė rūtelių, 
Nastė lelijų, 
Ona sodino 
"Daug pinavijų. 


Kai mes darželį 
Visą apsėjom, 
Brolis žiogreliais 
Dailiai aptvėrė. 
Paskui darželį 
Medžiais sodinom, 
Smėlio takeliais 
Jį išdabinom 
Patys jį sėjom, 
Patys ravėjom, 
Patys kas rytą 
Jį laistinėjom. 
Užtat žaliavo, 
Augo klestėjo 
Rūtos, lelijos 
Ir visos gėlės. 


Kas vakarėlį i 
Vasarą jaukią, 

Kai po darbelių 
Poilsin šaukia. 


Ar šventadienio 
Tylią dienelę 
Rinkdavos visi 
Rūtų darželin. 


— Tas mūs darželis — 
Viens malonumas, 

O tų gėlelių 

Kvapo švelnumas! 


Sunku tai žodžiais 
Išpasakyti, — 
Džiaugės tėvelis, 
Džiaugės mamytė. 


Šiandien darželis 
Kaskart liūdnesnis, 
Šiaurės vėjelis 
Kaskart šaltesnis. 
Gėlių žiedeliai 
Aukso lapeliai 
Byra žemelėn, 
Kai ašarėlės. 

Nyksta bijūnai, 
Vysta lelijos, 
Ir našlaitėlės, 
Ir panavijos, 


Vien tik rūtelė 
Tebežaliuoja, 
Salčio ir vėjo 
Ji nė neboja 


VRIR PRE Diis 


Nr 20 


— Cit, neraudokit, 
Gėlės seselės, 
Nei jūs -beliekit 
Čia ašarėlių: 
Grįž po žiemužės 
Pavasarėlis, 
Vėl jūs žydėsit 
Dieną, naktelę. 
K. Tema: 


Lenk medį,kol jaunas 


Gyveno kartą tėvai, kurie 
turėjo vieną sūnų. Tėvai lepi- 
no ji, kai imanė: nemokė jo- 
kio darbo, davė, ko jis isigeis- 
davo, niekuomet nebardavo, 
jei blogai pasielgdavo. Žodžiu, 
sūnus augo be jokio rūpesčio, 
visko pertekes, tėvu puoselė- 
jamas. 

Sūnus užaugo didelis. Tė- 
vas pasiėmė jį į laukus dar- 
bui. Sūnus pasižiūrėjo, pasi- 
žiūrėjo | tėvo darbą ir tarė: 

— Šito lauko, tėvai, aš ne- 
arsiu. Aš eisiu į pasaulį leng- 
vesnio darbo paieškoti. 

Kaip tarė, taip ir padarė: 
paliko tėvą, motiną ir iškeliavo, 
kur akys mato, kur kojos neša. 

Prabėgo daug mėtų. Tėvai 
apie sūnų negirdėjo nė vieno 
žodelio. Kur jis dingo, niekas 
nežinojo. 

Kartą tėvas išėjo i mišką 
prisikirsti kartelių ir pamatė 


ateinanti nepažištamą žmogų. 
Sūnus pažino tėvą, nusivedė 
ji prie jauno berželio ir tarė: 

— Palenk šitą berželi. 

Tėvas palenkė jauną me- 
deli. Tuomet nepažistamasis 
liepė palenkti storesnį medį. 
Tėvas palenkė ir šį. Po to jis 
nuvedė tėvą pas storą ąžuolą 
ir sako: 

— Na, palenk ši ąžuolą. 

Tėvas pamėgino, bet ne- 
pajėgė. Tuomet svetimas žmo- 
gus tarė jam: 

— Tėve, ar tu manęs ne- 
pažįsti? Juk aš esu tavo sū- 
nus, nors atrodau, kaip žmog- 
žudys. Kodėl tu mane nelen- 
kei, kai aš buvau mažas? Se- 
no medžio dabar tu nepa- 
lenksi.... 

Sūnus nusisuko nuo tėvo 
ir vėl nuėjo savo keliais. Tė- 
vas graudžiai tik apsiverkė. 


(01010; 

Katras nugalės? 


"SAŽININGUMAS 


Vienas indėnas paprašė 
kaimyną paskolinti tabokos. 
Kaimynas buvo  nešykštus 


žmogus, ikišo ranką kišeniun 
ir padovanojo indėnui visą 
saują. Kitą dieną indėnas vėl 
atėjo pas kaimyną ir atnešė 
jam sidabrinį pinigą, kurį jis 
buvo radęs tabokoje. 

Kodėl tu jo nepasilikai 
sau? — paklausė buvęs ten bal- 
tasis žmogus.—Juk tas, kuris 
padovanojo tau tabokos, pa- 
dovanojo ir pinigą. 

Indėnas padėjo ranką ant 
„ krūtinės, kur plaka širdis, ir 

atsakė: 

—— Cia pas mane yra du 
asmens — gerasis ir piktasis. 


Gerasis man sakęs: „Pinigas 
ne tavo, atiduok tam, kieno 


jis yra“. Piktasis į tai šitaip 
tvirtinęs: „Tau ji dovanojo ir 
jis tavo“. Gerasis į tai atsa- 


kęs: „Netiesa, taboka tavo, bet 
pinigas ne tavo“. Piktasis vėl 
savo tvirtinęs: „Nesisielok, eik 
ir nusipirk degtinės“. 

— Aš nežinojau, kas da- 
ryti, tesė toliau savo kalbą 
indėnas, — ir, pagaliau, atsigu- 
liau. Bet piktasis ir gerasis 
asmens nesiliovė ginčytis ma- 
no širdyje ir nedavė man su- 
merkti akių per visą nakti. 
Rytą aš pašokau iš lovos ir 
atnešiau pinigą. Dabar tuodu 
asmens tyli, nesiginčija. 

Į sodą 


Ei, vaikučiai, ei maži, 


Sodan bėkite visi: 
Bėkit skinti obuolių 


Raudonšonių ir gardžių! 


Petrai, Jonai ir Juozeli, 
Bėkit visi į sodelį 
Skint raškyti obuolių 
Raudonšonių ir gardžių! 


Ei, Maryte, duokš pintinę! 
Petras obuolių priskynė, 
Daug priskynė ir gražių, 
Raudonšonių ir gardžių! 


Vaikai sode bėginėjo, 

Į obelis lipinėjo, 

Kai pintinės pripilnėjo, 
Tuomet žaidė, šokinėjo... 


"k. 


Iš ko tave pažįsta 


Vienam krautuvininkui rei- 
kėjo berniuko — pasiuntinio. Jis 
prie savo krautuvės durų pri- 
kalė kortelę su parašu: 

„Reikalingas berniukas — 
pasiuntinys. Kreiptis ryt 8 va- 
landą į šios krautuvės savi- 
ninką“. 

Rytojaus dieną prie krau- 
tuvės prisirinko daug berniu- 
kų, o krautuvininkui reikėjo 
tik vieno. Krautuvininkas no- 
rėjo ištirti juos ir išsirinkti sau 
pati gerąji. | savo kambarį isi- 
„leisdavo po vieną ir vėl išleis- 
davo, kol, pagaliau, surado 


„Paprašius atsisėsti, 


tinkamą. Vienas iš nepriim- 
tujų berniukų paklausė: 


— Gerbiamasai, kodėl ma- 
nęs nepriėmėt? Kuo anas ge- 
resnis? 


— Jį priėmiau todėl, kad 
jis, įeidamas į kambarį, nusi- 
valė kojas, pasibeldė į duris, * 
lėjęs, mandagiai pasisveikino 
ir, pamatęs ant grindų knygą, 
ją pakėlė, padėjo ant stalo. 
jis padė- 4 
užleido | 
taigi ir 


kojo, o įėjus seneliui, 
jam vietą. Visi kiti, 
tamsta, to nepadarėte. 

Vėžlių lenktynės 


Katras gudresnis 


Gyveno du kaimynai, Jo- 
nas ir Petras. Vienas jų buvo 
gudrus, kitas dar gudresnis. 

Paskolino Jonas pas Petrą 
dešimts šutintų kiaušinių. Mat, 
pas ji svečių buvo atėjusių ir 
Jis neturėjo kuo jų priimti. 
Praslinko pusmetis ir metai, 
o Jonas skolos negrąžina. Pa- 
laukė Petras dar metelius ir, 
pagaliau, įskundė Joną teismui. 
„Savo skunde Petras išdėstė, 
kiek žalos jam yra padaręs 
Jonas, neatiduodamas skolos. 
Iš dešimties kiaušinių jis, girdi, 
būtų susilaukęs dešimts viš- 
taičių; vištytės būtų sudėjusios 
Jam mažiausiai po šimtą kiau- 
šinių; iš tų kiaušinių jis būtų 
susilaukęs šimto kitų vištyčių... 
ir taip toliau, priskaitė didžiau- 


sią pinigų krūvą. Teismas, ži- 
nia, pasikvietė Joną ateiti teis- 
man pasiaiškinti. 

Paskirtą'dieną Jonas ilgai 
nėjo į teismą. Teisėjas, jo vos 
susilaukęs, paklausė: 

— Kur tu taip ilgai užtru- 
kai? Da 

— Žirnius viriau,— atsakė 
Jonas,—noriu jais lauką užsėti 
ir pradėti pirkliauti žirniais. 

Teisėjas nusijuokė: 

— Atsirado dar kvailys! kur 
tu girdėjai, kad virtus žirnius 
kas sėtų ir derliaus susilauktų? 

O ar galima iš šutintų 
kiaušinių susilaukti viščiukų? — 
paklausė ir Jonas. | 

Teisėjas vėl nusijuokė ir 
priteisė atiduoti Petrui tik de- 
šimti šutintu kiaušinių. 

Darbininkai 


Katarina molį mina, 
Vištos krosnį kurt ketina, 
Meškutėlė duoną minko, 
O antelė arklius kinko. 


Štai gaidelis malkas kerta, 
Ožkytėlė pirkią tvarko 

Kiškis lankoj šieną piauna, 
Jautis - balnius ropes rauna. 


Šuo namus po suolu saugo, 
Katinėlis dešrą valgo, 
Žiurkės, pelės šaukštus neša, 
O vaikučiai košės prašo. 


Varnelė gudragalvė 


Skaisčiai švietė saulutė, kai 
strazdas pragydo, susukęs savo 
gražų lizdelį. Gieda linksmas straz- 
delis ir laukia, kada bus lizde šeši 


mažyčiai kiaušinukai, iš kurių po 
kiek laiko išsiris maži strazdukai. 
Pro šalį bėgo laputė. Ūžgirdusi 


čirškiantį medyje strazdą, pasiklau- 
sė, pasiklausė, pakraipė gudrią 
galvutę, bet niekaip - nešugalvojo, 
kaip čia tas strazdas pusryčiams 
pasitiekti. Visai netikėtai dingte- 
lėjo jai gudri mintis. 


— Ką beveiki, strazdeli?—pra- 


dėjo laputė: 
— A, laputė,--čiauškėjo straz- 
delis, iki šiol nematęs, kad ji čia 


sukinėjasi. — Aš, kūmutė, jau ir 
lizdeliu pasirūpinau, nes greit, ti- 
kiuos, sulauksiąs mažų giesmi- 
ninkų. 


— E, malonu būtų jį su vai- 
kais sudoroti, —galvojo laputė. — 
O tavo vaikai ar gražūs? —paklau- 
sė jį paukštelio. 

— Mano vaikiukai gražūs, vi- 
sai į mane panašūs, tik su šilki- 
niais pūkeliais. 

— O ar negalėtum man paskui 
jų parodyti? | 


— Su`mielu noru, lapute, jer 
tik nepatingėsi atsilankyti.— Straz- 
delis vėl šauniai pradėjo čirškėti. 


Laputė suprato, kad šiandien 
nepavyko nuprašyti kvailo straz- 
delio nuo šakos ir, susispaudusi 


alkaną pilvą, nubėgo toliau. 


Po kelių dienų strazdo lizdely- 
je išsiperėjo šeši mažyčiai straz- 
dukai. Daug linksmiau dabar čirš- 
kėjo strazdelis, nuo šakelės ant 
šakelės šokinėdamas. Vieną gražų 
rytą, kada strazdas savo vaikučiais 
džiaugėsi, atbėgo laputė. 

— Labas rytas, strazdeli, ar jau 
turi vaikelių? 

— Labutis, lapute,— jau sulau- 
kiau. Ziūrėk, koki gražūs. Paėmė 
strazdas vieną vaikutį ir parodė 
laputei. Bet šis tik plumpt ir iš- 
krito jam iš snapo. Laputė priki- 
šo snukutį ir geltonas strazdelis 
dingo tarp dantelių. Pamatęs tai, 
strazdelis graudžiai pravirko, o la- 
putė begėdė ir daugiau norėjo su- 
valgyti strazdukų. 

— Klausyk, strazdeli, išmesk 
man vieną vaikelį. Sis buvo labai 
skanus; o jo gražumas, tai nema- 
tytas. 

~ Ne, lapúte, to jau: nebus. 
Jau ir taip vieną vaikeli praradau 
per tave. 


— Jei man strazduko neišmesi, 
aš uodega visą medelį nupiausiu 
ir tave su visais vaikeliais suėsiu. 
Priėjusi prie alksnio ėmė uode- 
ga medelį piauti. Strazdelis išsi- 
gando ir išmetė vieną vaikelį. La- 
putė prilietė ji savo snukučiu ir 
šis dingo tarp dantukų. Bet ji dar 
nepasisotino. Ir vėl gąsdina vargšą 
strazdeli, kad kirsianti medelį, jei 
jis neduosiąs dar vieno vaikelio. 

Pro šali skrido varna ir, užgir- 
dusi verkianti strazdeli, nusileido 
pažiūreti, ko jis verkiąs. Strazdelis 
viską papasakojo varnelei. Varne- 
lė, išklausiusi kvailo strazdelio, 
jam sako: 

— Neduok jai nė vieno vaike- 
lio. Juk uodega nenukirs medelio. 

Užgirdusi tai laputė perpyko ir 
sušuko: 

— Aš ne tik strazdelį su visais 
vaikais suėsiu, bet ir tau kaulus 
sutriuškinsiu. Pribėgusi prie alksnio 
tik brūkšt, brūkšt uodega, bet me- 


delis nevirto. Nesitverdama pyk- 
čiu, nubėgo ji prieš upelio, bumpt 
ir guli lyg pastipusi. Ziūri varnelė 
su strazdeliu iš medelio, kad la- 
putė jau pastipusi. Strazdelis links- 
mai pragydo, o varnelė nuskrido 
pamėsinėti. Atsitupė varnelė lapu- 


tei ant galvos ir kirs jau į akį. 
Bet laputė tik kapt ir pagavo 
varnelę. 

— Dabar tai mudvi atsiskaity- 
siva, — tarėji varnai.—Sakyk, var- 
nele, kokia mirtim labiausia bijai 
mirti? 


Bet ir varnelės būta ne iš kvai- 
lųjų. Truputi pakraipė savo pilką 
galvelę ir sako: 

— Labiausiai bijau, kad mane, 
padėję ant akmens, kitu akmeniu 
neužmuštų. Hi 

Laputė ryžosi šita mirtimi var- 
nele pabausti. Paguldė vargšę ant 
akmens. O kai suras kitą akmenį, 
tai varnelei bus galas. Bet varne- 
lė, kol laputė surado akmenį, tik 
purpt ir nuskrido sau pas straz- 
deli papasakoti, kaip laputė ap- 
sigavo. 


—— etea 


Jonelio nuotykis 


Dainelė 


Bėga Jonas į miškelį, 
Šurum burum čiriri! 

Bėgdams šoko per tvorelę, 
Šurum burum čiriri! 

Kai jis šoko per tvorelę, 
Šurum burum čiriri, 

Plyšo naujos jo kelnelės, 
Šurum burum čiriri! 


Eina Jonas, rankas trina, 
Šurum burum čiriri! 
Kas daryti, — nebežino, 
Šurum burum čiriri! 

Susijaudinęs giliausiai, 
Šurum burum čiriri! 
Kelnėse skylė didžiausia, 
Šurum burum čiriri! 


Gal ir jums, mieli vaikučiai, 
Šurum burum čiriri, 


Būna tokių dalykučių, 


r 


Šurum burum čiriri! | 


R. Guobys. 


312 


VARPELIS i 


i Nr 20 


J 


Tau, Dievuli! 


Tau, Dievuli, skrieja maldos 
Į dangaus aukštybes, 

Kad palaimintum, globotum 
Mus šioje žemybėj. 


Kad suteiktum mums malonę, 
Kad išnykt vergija, — 

Tavęs prašo ir maldauja 

To viso žmonija. 


Tau, Dievuli, skrieja maldos 


Į aukštybių sostą, 


Nes tik Tu gali našlaitiį 
Varguose paguosti. 


Ką aš namie 


Aš gyvenu Pagavės kaime, o 
mokausi Palūšės mokykloje. Nuo 
namų iki mokyklos kokie du kilo- 
metrai. Tai, žinote, kol pareinu 
iš mokyklos namo, aš taip išalks- 
tu, kad, įėjęs į pirkią, tuoj sėduos 
už stalo ir valgau ką nutvėręs. Pa- 
valges kartais lipu ant pečiaus pas 
senelį, kartais einu ant skiedryno 
malkų pakrauti. 


"Gera būti ant pečiaus: mūsų se- 
nelis moka daug pasakų, be to, 
ten esti mūsų katinas Burgzlys — 
toks, žinote, meilus gyvuliukas. 
Bet iš to niekai, nes kai įpranti 
ant pečiaus voliotis, tai paskui 
taip ir norisi ten lipti. Išėjęs į lau- 
ką greit gauni slogą, ir dar tokią— 
tegu ją devynios bitės! Ir čiaudai, 
ir kosai, ir galo nėr. Paskui kla- 
sėje per parnokas tik šniukš da 
šniukš. 

Visai kitaip esti, kada pietų 
pavalgęs išbėgu į lauką. Šaltomis 
dienomis gerai apsuku kaklą, už- 
sivelku šiltais drabužiais. Kaip 
įdomu ant skiedryno! Tėvelis su 
bernioku medžius piauna, pusber- 


R. Guobys. 


veikiu 


nis žabus kapoja, o aš kraunu. 
Oras medžiu kvepia, alsuoti labai 
gera. Vyrai man parodo, kaip ku- 
ris medis skyla, kuris minkštesnis 
ir kuris kietesnis. Na, pavyzdžiui, 
ar jūs žinote, katras kietesnis: 
gluosnis ar klevas? O aš žinau — 
ant skiedryno sužinojau. Aš taip 
pat žinau, kaip perskelti ruplio 
beržo kaladę, kai suvarai į ją vi- 
sus, kiek tik turi, kirvius, bet ji 
vis neskyla. Nueikite ant skie- 


dryno ir viską patys sužino- 
site. 
Jei ant skiedryno nėra kas 


veikti, ypač kada vyrai išvažiuoja 
į mišką, aš gražiai pasiprašau ir 
įsikabinęs į rugių galą drauge va- 
žiuoju. Miške aš sužinojau, kaip 
griaunami medžiai, kaip suvalkio- 
jami į krūvas. Taip aš žinau, kas 
reikia daryti, jei beržas smarkiai 
palinkęs ant tankynės, kur negali- 
ma jo nuleisti. Mačiau, kaip vy- 
rai didžiausią palinkusį medį nu- 
verčia į kurią tik n.ri pusę. Nu- 
važiuokite į mišką — sužinosite 
ir jūs. 

Kartą buvo taip. Ėjom, ėjom 
per mišką ir priėjom medį. Ber- 
niokas klausia: „Koks čia medis?“ 
Aš tvirtinau, kad uosis. Jis juo- 
kiasi susiriesdamas. Paskui man 
paaiškino, kad tai ne uosis, bet 
juodalksnis. Nagi, ar jūs atskir- 
site iš karto žiemą juodalksnį 
nuo uosio? Pamėginkite. 


Kai nė į mišką negaunu nuva- 
žiuoti, pasiimu pačiūžas ir bėgu 
ant ledo. Pačiuožiu taip kokį pus- 
valandį, kartais daugiau. 


Dabar trumpa dienos, todėl 
greitai ateina vakaras ir prasideda 
liuoba. Aš einu į daržinę, papešu 
dobilų, o berniokas uždeda ark- 
liams. Pats vienas pašeriu jaučiu- 

ką, užmetu avelėms gabanėlę. Po 
to kiūtinu į pirkią ir mokaus pe 
mokas, sutvarkau knygas rytdienai 
neštis į mokyklą, skaitau gautas 
knygas. Dažnai skaitau garsiai, 
o visa šeimyna manęs klausosi. 
Neseniai skaičiau apie tokį ram- 
tytgalvį berniuką, kuris savo dirb- 
ta valtele perplaukė per jūrų są- 
siaurį Kategatą. Tai drąsuolis! O 
aš ne tik per jūrų sąsiaurį, bet 
net per ežerą tokia valtele nesu 
perplaukęs. 

Rytą keliuosi apie 6 valandą. 
Apsirengęs ir pasimeldęs mokau- 
si dar valandą ar pusantros. Pas- 
kui pusryčiauju, imu krepšį ir dro- 


žiu į Palūšę. 
A. Švilpa. 


— E KEIA-— — 


Sudie! 


i 
Paraudo, nuraudo dangus vakaruos, 


Balti debesėliai skrajoja, 


Dar nori pažaisti karštuos spinduliuos, 


Dar šypsos, viens kitą vilioja. 


Dar siunčia saulutė karštų spindulių, 


Tačiau pasislėpti ispėja. 
Neklausė... netekę skaistumo žymių, 
Parausti iš gėdos turėjo. 


Kaskart prisimerkia saulutė labiau, 
Šešėliai tik slenka — juoduoja. 
Užmigo saulelė, pasakius „sudieu“ 
Tau, liepos dienele kaitrioji. 


K. Tėma. 


VAN 

„Amerikos 


1492 m. spalių 12 d. žmonija 
pradėjo naują istorijos lapą. Buvo 
atrasta Amerika. Kolumbas ir jo 
draugai išbuvo vandenyne 70 die- 
nų ir padarė per septynius tūk- 
stančius kilometrų nežinomu van- 
denynu. Tikslas buvo atsiektas. 
Laivai priplaukė salos krantą. Ko- 
lumbas išlipo ant kranto ir, ištrau- 
„kęs kardą iš makšties, apgarsino: 


„Nuo šiandien šis kraštas pri- 
klauso amžinai Ispanijos karaliui“. 


Vietos gyventojai buvo raudono- 
džiai ir kalbėjo nesuprantama Ko- 
lumbo draugams kalba. Jie vaikš- 
čiojo pusnuogiai. Jų apdarai, pa- 
puošalai ir ginklai buvo auksiniai. 
Jie priėmė Kolumbą nuoširdžiai, 
maloniai ir nerodė turį norą kau- 
tis su atvykusiais ispanais. Kolum- 
bas, vis galvodamas, kad atrado 
Indiją, pavadino raudonodžius in- 
dėnais. Kolumbas aplankė dar dvi 
dideles Haiti ir Kūbos salas, esan- 
čias netoliese Vidurinės Amerikos 
krantų. Kolumbas manė, kad Haiti 
sala yra Japonija. Pastatęs čia 
medinę tvirtovę, jis pasiuntė du 
žmones totorių chano (karaliaus) 
ieškoti. Bet pasiuntiniai, nieko ne- 
pešę, grįžo atgal ir papasakojo, ką 
jie matę. Toje saloje matė jie, kad 
gyventojai gyvena gražiuoSe, dide- 
liuose namuose, moka auginti med- 
vilnes ir kažką rūko: pasak gyven- 
tojų, tai esą cigarai. 

Dar pabuvęs kurį laiką, parin- 
kęs įdomesnių tų kraštų gyvulių, 
paukščių, augalų, daug aukso ir ke- 


letą indėnų, palikes tvirtovėje 40, 


„jūrininkų įgulą, Kolumbas išplaukė 
atgal į Ispaniją. Kelyje teko jam 
pergyventi daug pavojingų nuoty- 
kių. Bet, laimingai nugalėjęs visas 
kliūtis, jis grįžo Ispanijon. Cia jis 
buvo labai iškilmingai sutiktas. Ro- 
dėsi, kad atėjo Kolumbo vargams 

galas. Deja, beširdis likimas nenu- 
stojo Kolumbo persekiojęs. 

Kolumbas plaukė dar ne kartą 
per Atlantą, surasdamas vis nau- 
jus kraštus. Būdamas tų kraštų vi- 
cekaralius, jis turėjo tvarkyti ispa- 
nus, kurie per daug spaudė ir sten- 
gėsi išnaudoti indėnus. Nepaten- 
kinti ispanai Kolumbą įskundė ka- 
raliui Ferdinandui. Šis lengvama- 
niškai įtikėjo tiems skundams ir 
pasiuntė valdininką su ypatingo- 
mis teisėmis. Tas valdininkas suė- 
mė Kolumbą ir, sukaustęs jį į pan- 
čius, parvežė Ispanijon. 


Kolumbas pančiuose 


Pančiuose žygiavo Kolumba 
miesto Kadikso gatvėmis, kur prieš 
keletą metų jis buvo visų gyven- 
tojų džiaugsmingai su didele pa- 
garba sutiktas. Miesto gyventojai 
piktinosi tokiu karaliaus parėdy- 
mu; jautresnieji verkė, matydami šį 
žilagalvį senelį, tiek nusipelnijusį 

ispanų tautai, gėdos pančiuose. Su- 
sigėdinęs karalius liepė nuimti nuo 
Kolumbo pančius ir gausiomis do- 
vanomis norėjo naujai įsiteikti di- 
džiajam atradėjui. . 


Montecuma, Meksikos karalius 


Dar praėjo kuris laikas. Sun- 
kios gyvenimo naštos, visų užmir- 
štas, skurdą kęsdamas, mirė Ko- 
lumbas. Jis liepė į jo karstą įdėti 
Pančius, kuriais buvo sukaustytas. 

Dar didesnė skriauda buvo jam 
padaryta, kada naujai atrastas Ko- 
lumbo pasaulis gavo ne jo, bet 
tlorentiečio Amerigo Vespuči, ap- 
rašiusio pirmą kartą Naująjį Že- 
myną, vardą. ; 

Zinia apie Kolumbo nepaprastą 
kelionę ir naujai atrastus kraštus, 
jų turtus ir aukso kasyklas pasklido 
greitai po visą Europą. Norinčių 
lengvai pralobti ir nuotykių ieško- 
tojų būriai ėmė plaukti į Naująjį 
Pasaulį. Kaskart buvo randami 
nauji kraštai, salos, valstybės, In- 
dėnai, ateivių. visaip išnaudojami 
ir engiami, ginklu ėmė priešintis. 

Bet ateiviai, būdami žymiai geriau. 
ginkluoti, laimėdavo tuos su indė- 
nais karus ir daugybę jų išžudė. 
Amerika papludo krauju. Labiau- 
siai priešinosi ispanams galingiau- 
sios tais laikais esančios Ameri- 
koje valstybės: actekų tautos val- 
doma Meksika ir inkų tautos— Peru. 
Meksika buvo pasiekusi aukštą. 
kultūros laipsnį. Ten buvo dideli 
su mūro namais miestai; šalyje 
buvo išvesti geri keliai.  Gyven- 
tojų skaičius buvo didelis. Meksi- 
kos karalius Montecuma turėjo di- 
dele kariuomenę. Tad Ferdinando 
Kortezo sumanymas nukariauti šią. 
valstybę su 600 ispanų rodėsi juo- 
kingas ir neįvykdomas.. Tačiau 
įvyko kitaip. Kortezas, vylingu būdu 
paėmęs nelaisvėn karalių Montę- 
cumą ir jį vėliau žiauriai nužudęs, 
lengvai nugalėjo drąsiai bekovo- 


jančius, bet podraug labai dėl savo 
karaliaus mirties nusiminusius ac- 
tekų kareivius. Nukariavę Meksiką, 
ispanai 
turtus. 


rado ten nesuskaitomūus 


Amerigo Vespuči, kuris pirmas aprašė 
Ameriką 

Peru valstybę užkariavo Pizaro. 
Jis turėjo dar mažesnę vos 250 
žmonių kariuomenę, šešiasdešimt 
raitelių ir 12 mažų kanuolių. Bet 
kur. drąsa negalėjo padėti, ten gud- 
rus Pizaro panaudojo vylių. 

Po žiaurių, labai kruvinų mūšių 
Peru atiteko ispanams, 

Ispanus ir portugalus pasekė 
anglai ir prancūzai, kurie taip pat 
siuntė savo laivus į Ameriką ir 
kūrė savo kolonijas. Ilgainiui visa 
Amerika pateko į europiečių rankas. 

Amerikos atradimas turėjo mil- 
žinišką reikšmę žmonijai. Iš ten 
ėmė plaukti Europon visa eilė lig- 
šiol nežinomų Europai prekių. 
Amerika yra bulvių ir tabokos tė- 

vynė. Iš ten atkeliavo Europon da 
bartinis mūsų paukščių pasiputė- 
lis — kalakutas. Europa suteikė 
Amerikai arklį, galvijus, cukrinę 
nendre, kavos medį ir kita. 

Atradus Ameriką, Viduržemio 
jūra nustojo savo pirmykštės reikš 
mės. Ties ja esančios valstybės 
susmuko, o iškilo. kraštai prie At- 
lanto vandenyno: Ispanija, Portu- 
galija, Prancūzija, Olandija ir Ang- 
lija. Ilgainiui ši pastaroji nurungė 
visas kitas valstybes. Dabar Ame- 
rikoje yra daug nepriklausomų 
valstybių. Iš jų žinomiausios yra 
Jungtinės Šiaurės Amerikos Val- 
stybės, Meksika, Brazilija ir Ar- 
gentina. 


0 — 


Kam aš mokaus 


Jeigu kas manęs paklaustų, 
Kam skaityt, rašyti mokaus, 
Kam taip mokslo karštai trokštu, 


Būdamas visai berniokas, 


Atsakyt į tai nesunku, 

Kam aš uoliai mokinuosi: 

Aš žinau, kad šiam pasauly 
Tiktai mokslas laimės duosiąs. 


Tam aš mokausi skaityti, 
Tam aš mokausi rašyti, 
Kad galėčiau patarnauti 
Ir tėveliui, ir mamytei, 


Ir kad būčiau naudingesnis 

Savo gimtajai šalelei, 
Kuri vargo sunkaus kieto 

Nusimest ligšiol negali. 


V. Kuolaitis. 

Pynės mintys: kitą dieną 
Jis jau laisvas nebebus 

Ir neteksią pabėgioti 

Po žalias pievas, laukus... 


Buvo tatai paskutinė 
Vasarojimo diena... 
Liudas žvelgė nusiminęs 
Kalendoriun. Galvoje 

O pavalgęs, vaikai mieli, 
Jis jau ūpu pakeltu 

Drožė linksmas, mokyklėlėn 
Senu, išmintu keliu. 


S 


Bet šalyn valios silpnumas! 
Kitą dieną vyras mūs 

Anksti kėlės, stropiai prausės, 
Tvarkė savo dalykus. 

Simelio ožys 


Simas, girdite vaikai, 

"Turi ožį su ragais, — 
Nuo tamsos ligi tamsos 
Gano ožį be lazdos. 


Verkia šiandien, verks rytoj 

Mūs Simelis, oi, oi, oi, — 
Nuo tamsos ligi tamsos 
Gano ožį be lazdos. 


Pusryčiai neskanūs, fe! 

Aš nenoriu, mama, ne, — 
Nuo tamsos ligi tamsos 
Ganiau ožį be lazdos. 


— Aš nevalgysiu sriubos, 

Duok, mamyte, man kitos, — 
Nuo „tamsos ligi tamsos 
Ganiau ožį be lazdos. 


— Mama, erzinas vaikai: 

Pasitrauk, kad duosiu, tai.. 
Nuo tamsos ligi tamsos 
Reikia Jonui, reik lazdos. 


Mus Simelis nieko sau 

Turi ožį, — jums sakau... 
Nuo tamsos ligi tamsos 
Ir oželiui reik lazdos. 


K. Tèma. 

GANDRŲ IŠLĖKIMAS 


Aš jau seniai girdėjau, kad kiek- 
vieną rudenį. gandrai ilgokai iš mū- 
sų pietuosna išlekia, o vėl kas pa- 
vasarį pas mus atgal sugrįžta. Bet 
dar nė karto nemačiau, kaip jie ton 
svečion šalin skrenda. Ten, sako, 
nėsą nei žiemos, nei vasaros, ten 
esąs nuolat amžinas pavasaris, pa- 
vasaris, pavasaris ir pavasaris. Taip 
man norėtųsi, kad tas pavasaris ir 
mūsų krašte būtų amžinas. Nuolat 
žydėtų sodai, pievos ir laukai. 
Miškai nuolat būtų pasipuošę pir- 
muoju žaliumu, niekad negelstan- 
čiu. Todėl labai norėjau pamatyti 
gandrus išlekiančius ton pavasario, 
amžino pavasario, šalin ir pasakyti 
jiems: 

— Jūs, ilgasparniai, jūs, amžini 
keleiviai, atneškite to amžino, nie- 
kad nesibaigiančio, pavasario ir 
mūs vargian kraštan, tegul ir pas 
‘mus sužaliuoja ir sužysta sodai, 
pievos, laukai... 


Kartą taip ir pamačiau. Koks 
buvo džiaugsmas! Įtikėjau tada, kad 
pavieni gandrai neišlekia, o išlekia 
dideliu būriu. Pilna galukluonėj 
pieva, kurią mes nuotaika vadina- 
me, buvo jų prisileidusių. Balta ir 
juoda, balta ir juoda — tik joj 
jų snapai kartais raudonai sušvyt- 
ruoja. Visi sparnais skerėčioja, 
galvomis linguoja, snapais klapsi. 
Lyg susikalbėti nori, kada jiems , 
skristi patogiausiai, kuriais keliais 
geriausiai. Jiems, tiesa, vienas ke- 
lias — padangės. Padangėmis jie 
nuolat skraido. Iš jų jie mato viską. 
Taip norėtų ir man nors kartą 
tosna padangėsna pakilti — ten už 
pačių aukštųjų debesų, kurie kaip 
sniego kalnai ritasi ir ritasi. Ilgai 
stebėjau gandrus vienus. Bijojau 
dargi, kad niekas manęs nepama- 
tytų. Buvau tik grįžęs iš mokyklos. 
Motina pamačiusi tikrai būtų pir- 
kion  nuginusi pamokų ruošti. 

O man šiandien buvo tik gandrai. 


Visi baltakakliai, visi raudonsnapiai. 


Visi gandrai, visi kaip vienas. Pa- 
galiau, pasikviečiau keletą draugų, 
su kuriais leidomės pakalnėn, kad 
geriau jiems iš arti prisižiūrėtumėm. 
Nekilo tada jie ir nelėkė nė vienas. 
Tik sriuokteria kiek ir vėl būryje 
klega, klapsi. 

— Nebaikštūs, — pasakiau. 

— Kad taip pasigauti vienas, — 
lyg pritardamas man, tarė draugas. 

— Piktas, dar įkąs,—pabaugino 
mus kitas. 

— Tai plunksnų gražumas, — 
radę kelias vartėme rankose ir ple- 
vėsavomę ore. 

— Šitokiom ir paskristi galima 
greitai. - 

— Sako, gandrai taip greitai 
skrendą, kad jokis paukštis jų, net 
vanagas, nepavejąs. 

— Vanagas jų bijo. 

— Kregždė greitesnė ir už gand- 
rą ir už vanagą. 

— Kas ten kregždė su vanagu,— 
va, gandras—tai paukštis! 

Maža betrūko tada jau, kad mes 
dar smarkiau nepradėtumėm ginčy- 
tis, bartis ar stumdytis net. Bet tuo 
tarpu tik virš mūsų galvų pradėjo 
Švilpti oras. Pakėlėme galvas ir pa- 
matėme, kad visi iš pievos gandrai 
lekia didžiausiu būriu, lyg orlaiviai, 
nė viena sparno, plunksnele nepa- 
judindami. Tik kažkoks paslaptin- 
gas švilpimas mūsų ausysna skver- 
biasi, lyg tylų vakarą, kai miškas 
seka pasaką apie karalaitę ir mil- 
žinus. Nesuskubau aš jiems pasa- 
kyti net, kad iš tos svečios šalies 
atneštų amžiną pavasarį ar bent 
alyvos šakelę, apie kurią kažkada 
mokykloje girdėjau. Tik matėme 
pievoje likusį vieną gandrą, kuris 
kažkodėl nė skristi nemėgino. 

-= — Paliktas! paliktas!—šaukėme 
bėgdami į ji. Dabar noras pasigauti 

ji — gandrą, tą, apie kurį tiek kal- 
bų girdėjome, augo mumyse ir augo. 
Uždusę, užsikvėpavę bėgome, vie- 
nas kitą pralenkdami, o vis galvo- 
jame apie tai, kad kasmet palieka- 
mas vienas, kuriam poros netenka. 
Visai arti pribėgome — gandras 
striuokters kiek išskės sparnus, bet 
skristi nepasikelia. 

— Pagausime ji! Pagausime! — 
šaukėme visi. Apstojome iš visų 
pusių. Rankomis skerėčiodami, vis 
arčiau ir arčiau prie jo ėjome. Pa- 
galiau, griebiau aš jį už išskėsto 
sparno, ir liko mano rankoje dvi 
sparninės plunksnos. Nuo vienos 
dar nulašėjo kraujo lašas. Bet tada 
mes nė negalvojome apie tai, kad 
gandrui skauda, tik užsikvėpavę vėl 
apstojome ir pagavome jį. Jis su- 
keliojo į visas puses galvą, nesi- 
davė į rankas paimamas, kandžiojo 
ilgu snapu. Kur barkšters—ir lieka 
mėlyne ar iššoka kraujas. Man net 
pro rankovę žnybterėjo, bet nepa- 
leidome pagautą. 

— Tai išpenėsime!—namo neš- 
damiesi džiūgavome. 

— Peršautas dešinysis sparnas, 
— apžiūrėjęs paukštį, pasakė (ėve- 
lis, — ir jūs dar jį prikamavote. 
Matote, jį visi ten pievoje vedė ke- 
lionėn, įkalbinėjo, kiekvienas siūlėsi 
padėti, bet jis dėkojo jiems už ge- 
ras širdis, ir pasiliko... Jis žino, 
kad be savų jėgų kitų pagalba vien 
nieko negali padaryti. Netikėkite 
pasaka, kad neporinį išlėkdami 
gandrai palieka. Pasilieka tas, ku- 
ris tokios ilgos kelionės pradėti 
neturi jėgų. 

Aš apkabinau tada gandro kaklą, 
glosčiau, kaip pienas, baltas jo plun- 
ksnas ir žadėjau jam laikyti jį tol, 
kol visiškai pasveiks ir įstengs le- 
kioti taip, kaip visi gandrai. 

12 

Jau mes einame mokyklon... 


Žinelės 


Gėliūnai. Kaip kitur, taip ir pas 
mus atkeliavo gelsvas rudenėlis, 


o kartu su juo ir nauji mokslo me- ` 


tai. Mes visi pradėjome lankyti 
mokyklą. Mes jau dabar pažadėjome 
namie daugiau mokintis savosios 
kalbos, skaityti knygeles ir daugiau- 
sia mylimąjį „Varpelį“. Taip mes 
papildysime spragą, kuri juntama. 

„ Lašelis. 


LO O Lo RO To Oo To OO Oo O | 


TRUPINĖLIAI 


Erelio kova su lėktuvu 


Lėktuvas su keleiviais skrido 
per Naująją Gvineją, netoli Austra- 
lijos. Lėktuve buvo 13 keleivių ir 
keli įgulos asmens. Tą lėktuvą už- 
puolė didžiulis erelis, kai jis skrido 
3000 metrų aukštyje. Pirma vienas 
erelio „sparnas įstrigo ankštoje vie- 
toje, iš kur jis ilgai negalėjo jo iš- 
traukti. Kai jis išlaisvino tą sparną, 
tada puolė lėktuvą dar su didesniu 
įnirtimu. Ereliui pasisekė pramušti 
lėktuvo langą ir įsibrauti į vidų. 


Leidėias atsakomasis redaktorius Liudvikas Cicėnas, 

Keleiviai nepaprastai persigando. 
Lėktuvo įgula pradėjo kovą su įsi- 
brovėliu. Kova buvo nelengva, du 
mechanikai ir pilotas buvo sužeisti. 
O lėktuvas vis skrido. Pagaliau, 
vienam mechanikui pasisekė smar- 
kiau suduoti ereliui per galvą. Šis 
klaikiai suriko ir spruko laukan. 
Keleiviai aprimo, o trys sužeištieji 
įgulos nariai, lėktuvui nutūpus, bu- 
vo nugabenti ligoninėn, 

Kova su ereliu besitęsė per 30- 
minučių. 

ŽAIDIMAI 


Vartų sargai 


Žaidėjai sustoja ratu per žingsnį 
vienas nuo antro ir atsistoja žings- 
niškai, t. y. taip, kad susisiektų su 
kaimynų kojomis. Vienas žaidėjų 
eina į rato vidurį ir stengiasi ran- 
komis išmesti sviedinį pro stovin- 
čiųjų rate kojas. Šie gi pasilen- 
kia į priekį ir stengiasi ranko- 
mis vartus apginti. Pro kurio var- 
tus (kojas) sviedinys išsirita, tas 
eina į rato vidurį, o vidurinis uži- 
ma jo vietą. 

Reikia paimti didelis, 
vas sviedinys. 


bet leng- 


LAIŠKŲ DĖŽUTĖ. 


Gaveikiškio Grioviui.Sąsiuvinį ga- 
vome. Žinutę paėmėme, išsikirpome ei- 
lutės dalelę, kitas atidavėme tiems, kam 
prašėte atiduoti: mat, jos mūsų skaityto- 
jams per sunkios. Ačiū už visa. 


R. Guobiui. Gavome, ačiū. Ką ga- 
lėsime — įdėsime. Kitiems skirtas, — 
tiems ir atidavėme. 


Vilnius „RUCH“ spaust uvė. 


